Ǧǧan-t ad iruḥ weḥd-s s uɛawdiw-is imi yefka lemɛahda ur d-yekcem ara taddart mebla yis-s. Yekcem ɣer taddart-agi itt-yukren, yejleq-tt-id deg ufus n umeqqran-nsen dɣa wweten-t-id s rṣaṣ s aɛrur, yerra lamana n lejdud-is ɣer umkan-is maca ur iɛṭel ara yemmut. Lḥamid d terbaɛt-is kecmen-d taddart amzun kkan deg umnuɣ maca ɣas akken yella lekdeb, tidet ad teflali. Yidir yesla deg yimi seg yiwen-nsen ttemnaqacen ɣef txazabit-a, skawen iffaden-is imi yefka laman deg-sen, yeǧǧa akersi n leḥkem, s warraw n mmi-s fɣen-tt.